उत्तर पूर्वी जापान में रिक्टर पैमाने पर 6 तीव्रता का भूकम्प  
उत्तर पूर्वी जापान के तटीय इलाके में बुधवार सुबह 7.12 बजे रिक्टर पैमाने पर छह तीव्रता के भूकम्प के झटके महसूस किए गए।
उत्तर पूर्वी जापान के तटीय इलाके में बुधवार सुबह 7.12 बजे रिक्टर पैमाने पर छह तीव्रता के भूकम्प के झटके महसूस किए गए। इसी इलाके में 11 मार्च को विनाशकारी भूकम्प आया था। समाचार एजेंसी क्योडो के मुताबिक बुधवार को दर्ज किए गए भूकम्प के बाद सुनामी की कोई चेतावनी जारी नहीं की गई है।  जापान में 11 मार्च को आए भूकम्प और सुनामी से हुई तबाही में अब तक 9,000 लोगों की मौत की पुष्टि हो चुकी है और 13,000 से ज्यादा लोग अब भी लापता हैं।